**Contract de servicii** **de filmare a**

**Festivalui Național de Muzică Ușoară ,,Mamaia” – ediția 2023**

**Nr. ………… din ..........................**

Preambul

Prezentul contract se încheie ca urmare a finalizării procedurii de atribuire a contractului în condițiile *Procedurii proprii pentru achiziția de servicii sociale și alte servicii prevăzute în anexa 2 la Legea nr.98/2016* a CCTB, procedură inițiată prin publicarea unui anunț de participare pe site-ul propriu, cu desemnarea ofertei depuse de ..................... ca ofertă câștigătoare.

Părti contractante:

Prezentul contract se încheie între:

**Centrul Cultural Județean Constanța ”Teodor Burada”,** cu sediul în Mun. Constanța, str. Dumbrava Roșie nr.15, telefon/ fax: 0241.619293, CUI 4859860, cont IBAN RO20TREZ24G670330592200X deschis la Trezoreria Constanța, reprezentat prin dna Ștefania – Laura ABIBULA - STROE, Director General, în calitate de achizitor, pe de o parte,

și ...................................., cu sediul în ................................., telefon: ..........................., fax ..........................., e-mail:……………………………., număr de înmatriculare: ........................., cod de înregistrare fiscală: ........................... , cont IBAN nr. .................................., deschis la ................................., reprezentată prin [numele și prenumele reprezentantului/reprezentanților legal(i) al/ai Contractantului], [funcția(ile) reprezentantului/reprezentanților legal(i) al/ai Contractantului], în calitate de și denumită în continuare contractant/prestator , pe de altă parte,

**Art. 1. Definitii**

(1) În prezentul contract următorii termeni vor fi interpretati astfel:

a) contract - prezentul contract și toate anexele sale;

b) achizitor și contractant - părtile contractante, așa cum sunt acestea numite în prezentul contract;

c) pretul contractului – pretul plătibil contractantului de către achizitor, în baza contractului, pentru îndeplinirea integrală și corespunzătoare a tuturor obligatiilor sale contractuale.

d) servicii - activităti a căror prestare face obiectul contractului și orice alte asemenea obligatii care revin contractantului prin contract (sau se pot deduce în mod rezonabil din acesta) și dacă este cazul prin lege;

e) forta majoră - este orice eveniment extern, imprevizibil, absolut invincibil și inevitabil (art. 1351 din Noul Cod Civil);

f) cazul fortuit - este un eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs (art. 1351 din Noul Cod Civil). Sunt considerate fortă majoră sau caz fortuit următoarele: războaie, revolutii, incendii, inundatii sau orice alte catastrofe naturale, restrictii apărute ca urmare a unei carantine, embargo, enumerarea nefiind exhaustivă, ci enuntiativă. Nu este considerat fortă majoră/caz fortuit un eveniment asemenea celor de mai sus care, fără a crea o imposibilitate de executare, face costisitoare executarea obligatiilor uneia din părti;

g) clauze de indexare - reprezintă acele prevederi contractuale referitoare la actualizarea pretului contractului în cazul în care au loc modificări legislative sau au fost emise de către autoritătile locale acte administrative care au ca efect cresterea / diminuarea costurilor pe baza carora s-a fundamentat pretul contractului.

h) clauze de revizuire – reprezintă acele prevederi contractuale referitoare la modificarea contractului fără a mai fi necesară organizarea unei noi proceduri de atribuire, altele decât clauzele de indexare.

i) zi - zi calendaristică cu excepţia cazurilor în care se prevede expres că sunt zile lucrătoare; an - 365 de zile. Termenele cuprinse în prezentul contract se determină conform regulilor de calcul stabilite la art. 3 alin. 2) din Legea nr. 98/2016 privind achiziţiile publice.

**Art. 2. Interpretare**

(1) În prezentul contract, cu excepţia unei prevederi contrare, cuvintele la forma de singular vor include forma de plural și viceversa, acolo unde acest lucru este permis și cerut de context.

(2) Termenul "zi" ori "zile" sau orice referire la zile reprezintă zile calendaristice, dacă nu se specifică în mod diferit.

**CLAUZE OBLIGATORII**

**Art. 3. Obiectul principal al contractului**

(1) Obiectul prezentului Contract îl reprezintă prestarea de servicii filmare a Festivalului Național e Muzică Ușoară Mamaia – ediția 2023, denumite în continuare Servicii, pe care Contractantul se obligă să le presteze în conformitate cu prevederile din prezentul Contract, Caietul de sarcini și Propunerea tehnică.

(2) Face obiectul prezentului contract **filmarea Festivalului Național de Muzică Ușoară ,,Mamaia” – ediția 2023.**

**Art. 4. Pretul contractului și modalităti de plată**

(1) Pretul total convenit pentru îndeplinirea contractului, plătibil contractantului de către achizitor, este de ........................la care se adaugă ....................lei T.V.A. rezultând o valoare totală de ...................lei cu T.V.A., reprezentând costul total al activităților prestate pentru îndeplinirea in totalitate a serviciilor.

(2) Serviciile prestate vor fi decontate după livrarea evenimentului care face obiectul contractului pe baza facturii însoțită de procesul – verbal de recepție cantitativă și calitativă a serviciilor.

(3) Plata se va face in termen de maxim 30 zile de la inregistrarea facturii la registratura achizitorului.

(4) Orice alte cheltuieli care rezultă din prezentul contract sau se pot deduce în mod rezonabil din acesta (precum, dar fără a se limita la: deplasarea, cazarea, masa, personalului tehnic de specialitate al contractantului etc, ) și care exced valorii sale, se suportă de către contractant.

**Art. 5. Durata contractului**

(1) Prezentul contract este valabil începând cu data semnării sale de către ambele părţi până la îndeplinirea tuturor obligațiilor asumate de părți, având o durată indicativă de 2 luni.

**Art. 6. Perioada de prestare a serviciilor**

(1) Perioada de prestare a serviciilor începe de data ordinul de prestare a serviciilor.

(2) Prestatorul are obligația de a se mobiliza astfel încât să asigure filmarea Festivalului Mamaia 2023 în perioada 25 – 27 august 2023.

**Art. 7. Documentele contractului:**

(1) Conform prevederilor art. 147 alin. (1) din HG nr. 395/2016 cu modificările și completările ulterioare, documentele care devin anexe, parte integranta la prezentul contract sunt:

 a) caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;

 b) oferta, respectiv propunerea tehnică şi propunerea financiară, inclusiv clarificările din perioada de evaluare;

 c) garanţia de bună execuţie;

 d) angajamentul ferm de susţinere din partea unui terţ, dacă este cazul;

 e) contractele cu subcontractanţii, daca e cazul

 f) acordul de asociere, dacă este cazul;

 g) actele aditionale si orice alte documente relevante agreate de parti.

**Art. 8. Obligaţiile principale ale contractantului**

(1) Obiectivul major al activităţii desfăşurate este asigurarea condițiilor optime pentru filmarea Festivalului Național de Muzică Ușoară ,,Mamaia” – ediția 2023 sub aspect administrativ, tehnic și artistic.

(2) Contractantul va realiza, în beneficiul achizitorului, activităţile specifice, conform cerințelor din Caietul de sarcini și a propunerii tehnice și financiare înaintate.

(3) Prestatorul va realiza filmarea, la o calitate superioară, pe perioada desfăşurării evenimentului. Materialul va fi predat autorității contractante pe suport electronic după eveniment. Dreptul de proprietate asupra materialului se transferă autorităţii contractante după plata integrală a serviciilor. Prestatorul are dreptul de a utiliza imagini video / audio pentru promovarea activității proprii.

(4) Prestatorul are obligația să anunțe în scris autoritatea contractantă, în cel mai scurt timp, despre orice schimbări neprevăzute ce s-ar putea ivi înaintea sau în timpul desfășurării evenimentului.

(5) Prestatorul are obligația de a supraveghea prestarea corespunzătoare a serviciilor, de a asigura resursele umane, materialele, echipamentele și orice alte asemenea, de natură provizorie și/ sau definitivă, necesare pentru executarea contractului.

(6) Prestatorul este răspunzător pentru siguranța tuturor operațiunilor și a metodelor utilizate pe parcursul derulării contractului. Operatorul economic poartă întreaga răspundere pentru calitatea preparatelor şi a produselor livrate.

(7) Contractantul se obligă să despăgubească achizitorul împotriva oricăror :

a) reclamaţii și acţiuni în justiţie, ce rezultă din încălcarea unor drepturi de proprietate intelectuală (drepturi de autor, licenţe, brevete, nume, mărci înregistrate etc.) în legătură cu serviciile prestate sau bunurile accesorii furnizate; și

b) daune-interese, costuri, taxe și cheltuieli de orice natură, aferente, cu excepţia situaţiei în care o astfel de încălcare rezultă din respectarea indicaţiilor scrise ale achizitorului.

(8) În raporturile dintre părţi, contractantul este pe deplin responsabil pentru modul de prestare a serviciilor indiferent dacă sunt realizate direct de el sau prin prepușii săi/subcontractantii sai eventuali. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

(9) Prestatorul are obligația de face demersurile și de a obține toate avizele și autorizațiile necesare pentru desfășurarea activității.

(10) Contractantul are obligaţia de a respecta toate prevederile legale cu privire la protecţia împotriva incendiilor, a muncii sau a mediului. Contractantul va suporta toate pagubele produse achizitorului sau unor terţe persoane ca urmare a nerespectării de către angajaţii sau prepușii săi a obligaţiilor mai sus menţionate.

**Art. 9. Obligaţiile achizitorului**

(1) Achizitorul, pe baza Protocolului încheiat cu Muncipiul Constanța, se obligă să pună la dispoziţia contractantului spațiul de desfășurarea al evenimentului și să asigure accesul în perimetrul respectiv cu un număr de cel puțin 2 zile înainte de deschiderea oficială a Festivalului în vederea amenajării corespunzătoare.

(2) Achizitorul se obligă să recepţioneze serviciile dacă acestea corespund din punct de vedere calitativ și cantitativ standardelor și/sau performanţelor solicitate.

(3) Plata facturii se va face in conditiile prevazute la art 4.

**Art. 10. Sancţiuni pentru neîndeplinirea culpabilă a obligaţiilor**

(1 ) În cazul în care Achizitorul, din vina sa exclusivă, nu își onorează obligația de plată a facturii (corect emise de prestator si insotita de documentele justificative/de receptie necesare), în termen de 30 de zile de la expirarea perioadei convenite pentru plata, prestatorul are dreptul de a solicita penalitati de intarziere în cuantum de 0,01% /zi de întârziere, aplicată la valoarea plății neefectuate, în conformitate cu prevederile din Legii nr.72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţile contractante, dar nu mai mult decât valoarea contractului.

(2) In cazul in care contractantul nu isi indeplineste obligatiile asumate prin contract ori si le indeplineste necorespunzator, achizitorul este indreptatit de a deduce din pretul contractului o suma echivalenta cu o cota procentuala de 0,01% pe zi de intarziere din pretul contractului, si care curge pana la indeplinirea intocmai a obligatiilor contractate.

(3) Nerespectarea obligaţiilor asumate prin prezentul contract de către una dintre părţi în mod culpabil dă dreptul părţii lezate de a considera contractul de drept reziliat.

(4) Achizitorul îşi rezervă dreptul de a renunţa oricând la contract, printr-o notificare scrisă adresată Prestatorului fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, Prestatorul are dreptul de a pretinde numai plata corespunzatoare pentru partea din contract îndeplinită până la data denunţării unilaterale a contractului.

**Art. 11. Garanţia de bună execuţie a contractului**

(1) Contractantul se obligă să constituie garanţia de bună execuţie a contractului în cuantum de 1% din preţul contractului fără TVA. Constituirea garanţiei de bună execuţie se face:

a) Virament bancar în contul autorității contractante RO82TREZ2315006XXX008413 deschis la Trezoreria Constanța.

b) instrumente de garantare emise în condițiile legii astfel:

o scrisori de garanție emise de instituții de credit bancare din România sau din alt stat;

o scrisori de garanție emise de instituții financiare nebancare din România sau din alt stat

c) asigurări de garanții emise:

o fie de societăți de asigurare care dețin autorizații de funcționare emise în România sau într-un alt stat membru al Uniunii Europene și/sau care sunt înscrise în registrele publicate pe site-ul Autorității de Supraveghere Financiară, după caz;

o fie de societăți de asigurare din state terțe prin sucursale autorizate în România de către Autoritatea de Supraveghere Financiară.

(2) Autoritatea contractantă are dreptul de a emite pretenţii asupra garanţiei de bună execuţie, oricând pe parcursul îndeplinirii contractului, în limita prejudiciului creat, în cazul în care contractantul nu își îndeplinește, din culpa sa, obligaţiile asumate prin contract. Anterior emiterii unei pretenţii asupra garanţiei de bună execuţie, autoritatea contractantă va notifica pretenţia atât contractantului, cât și emitentului instrumentului de garantare (în cazul în care garanţia s-a constituit printr-un instrument de garantare), precizând obligaţiile care nu au fost respectate, precum și modul de calcul al prejudiciului.

(3) În situaţia executării garanţiei de bună execuţie, parţial sau total, contractantul are obligaţia de a reîntregi garanţia în cauză raportat la restul rămas de executat.

(4) Clauzele referitoare la garanţia de bună execuţie nu vor avea ca efect degrevarea părţilor de celelalte obligaţii stabilite prin prezentul contract (precum, dar fără a se limita la: termene de prestare, penalităţi de întârziere precum daunele-interese moratorii sau compensatorii etc).

(5) În cazul în care prin reţinerea garanţiei de bună execuţie nu se acoperă complet prejudiciul cauzat achizitorului, acesta are dreptul de a solicita repararea sa integrală pe cheltuiala părţii în culpă.

(6) Achizitorul va restitui garanţia de bună execuţie în cel mult 14 zile de la data îndeplinirii de către contractant a obligaţiilor asumate prin contractul de achiziţie publică dacă nu a ridicat până la acea dată pretenţii asupra ei.

**CLAUZE SPECIFICE**

**Art. 12. Receptie, inspectii și teste**

(1) Contractantul are obligatia de a începe prestarea serviciilor astfel încât să se respecte datele convenite cu Achizitorul pentru filmarea Festivalului Național de Muzică Ușoară Mamaia 2023.

(2) Achizitorul, prin reprezentaţii săi, are dreptul de a inspecta și/sau de a testa modul de prestare a serviciilor pentru a stabili conformitatea lor cu standardele solicitate de acesta și dacă este cazul de lege.

(3) Achizitorul are obligatia de a notifica, în scris, contractantului identitatea reprezentanţilor săi împuterniciţi pentru efectuarea inspectiilor sau a altor activităti de verificare legate de modul de îndeplinire a contractului.

(4) Dacă vreunul din serviciile inspectate nu corespunde specificatiilor, achizitorul are dreptul să îl respingă, iar contractantul are obligatia, fără a modifica pretul contractului de a modifice serviciile prestate astfel încât acestea să respecte standardele de calitate stabilite de achizitor..

(5) În cazul în care contractantul întârzie începerea contractului sau dacă nu își îndeplinește îndatoririle prevăzute în contract, achizitorul este îndreptătit să-i fixeze un termen până la care activitatea să intre în normal și să îl avertizeze că, în cazul neconformării, la expirarea termenului stabilit îi va rezilia contractul.

**Art. 13. Întârzierea finalizării și sistarea contractului**

(1) În cazul în care motive care nu se datorează culpei contractantului și care nu a survenit prin încălcarea contractului de către acesta îndreptățesc contractantul de a solicita modificarea/ prelungirea termenelor / conditiilor de prestare a serviciilor stabilite prin contract atunci; prin consultare, părtile vor analiza si stabili de comun acord, daca e cazul, modificarea duratei / conditiilor de prestare a serviciilor la care acesta ar putea avea dreptul.

(2) În cazul în care, pe parcursul derulării contractului, achizitorul constată neconformităti în îndeplinirea cerințelor de performantă și calitate stabilite prin prezentul contract, va fi îndreptătit să solicite contractantului remedierea, îndeplinirea sau conformarea la obligatiile contractuale. Contractantul se obligă să se conformeze solicitărilor achizitorului în termenul stabilit de acesta din urmă fără a se modifica valoarea contractului.

(3) Contractantul are dreptul să refuze conformarea la solicitările achizitorului doar dacă astfel se încalcă prevederile legale sau se pune în pericol viata ori sănătatea angajatilor săi sau a unor terte persoane. În acest caz contractantul va comunica, în scris, achizitorului temeiurile legale/tehnice care au stat la baza deciziei sale.

(4) Achizitorul poate decide suspendarea executării contractului, în situația în care există suspiciuni cu privire la eventuale neconformități ale contractantului în îndeplinirea cerințelor de performantă și calitate stabilite prin prezentul contract, notificându-l în acest sens.

(5) În cazul în care contractantul nu își execută sau își execută în mod necorespunzător obligațiile asumate acesta va suporta toate pagubele produse achizitorului prin acțiunile și/sau inacțiunile sale.

(6) În cazul în care achizitorul nu își execută sau își execută în mod necorespunzător obligațiile asumate acesta va suporta toate pagubele produse contractantului prin acțiunile și/sau inacțiunile sale.

**Art. 14. Clauze de indexare și revizuire**

(1) Pretul contractului este ferm, plăţile datorate de achizitor contractantului sunt cele declarate în propunerea financiara, anexă la contract.

(2) Valoarea fără TVA a contractului nu poate face obiectul vreunei revizuiri.

**Art. 15. Amendamente**

(1) Părtile contractante au dreptul, pe durata îndeplinirii contractului, de a conveni modificarea clauzelor contractului, prin act aditional, în cazul aparitiei unor circumstante care lezează interesele legitime ale acestora .

(2) Prevederile prezentului articol nu se aplică acelor clauze pentru a căror modificare legea impune îndeplinirea unor conditii speciale atât timp cât aceste conditii nu sunt îndeplinite.

**Art. 16. Subcontractarea**

(1) Contractantul nu va avea dreptul de a introduce subcontractanți in perioada de execuție a Contractului fără acordul prealabil al Achizitorului.

(2) In cazul in care achizitorul permite subcontractarea contractantul nu va fi exonerat sub nicio forma de răspunderea directa fata de achizitor privind modul in care subcontractanții iși îndeplinesc obligațiile contractate.

**Art. 17. Forta majoră**

(1) Forţa majoră trebuie constatată de o autoritate competentă.

(1) Forţa majoră exonerează părtile contractante de îndeplinirea obligațiilor asumate prin prezentul contract, pe toată perioada în care aceasta acționează.

(3) Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

(4)Partea contractantă care invocă forța majoră are obligația de a notifica celeilalte părți, imediat şi în mod complet, producerea acesteia și să ia orice măsuri care îi stau la dispoziție în vederea limitării consecințelor.

(5)Dacă forța majoră acționează sau se estimează că va acționa o perioadă mai mare decât cea rămasă de executat din contract, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.

**Art. 18. Soluționarea litigiilor**

(1) Achizitorul și contractantul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

(2) Dacă, după 15 zile de la începerea acestor tratative, achizitorul și contractantul nu reușesc să rezolve în mod amiabil o divergentă contractuală, fiecare parte poate solicita ca disputa să se soluţioneze de către instanţele judecătorești competente din România.

**Art. 19. Limba care guvernează contractul**

(1) Limba care guvernează contractul este limba română.

**Art. 20. Comunicări**

(1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât și în momentul primirii. Neînregistrarea unui document de către contractant nu va afecta valabilitatea acestuia atât timp cât el a fost transmis de achizitor la adresa indicată în prezentul contact la art. “Părti contractante” și există confirmarea de primire.

(3) Comunicările între părţi se pot face și prin telefon, fax sau e-mail, sub condiţia confirmării în scris a primirii comunicării și a conţinutului acesteia.

**Art. 21. Legea aplicabilă contractului**

(1) Contractul va fi interpretat conform legilor din România.

**Art 22. Clauze privind protecția datelor cu caracter personal**

 (1) Atunci când prelucrează date cu caracter personal în legătură cu prezentul contract, fiecare Parte se obligă să se conformeze cu legislația aplicabilă privind protecția datelor cu caracter personal, incluzând, dar fără a se limita la, prevederile Regulamentului 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (RGPD), legislația de punere în aplicare și deciziile pe care autoritatea de supraveghere din România (ANSPDCP) le poate emite din când în când în legătură cu acestea.

(2) Clauzele prezentului articol se referă strict la activitățile de prelucrare a datelor cu caracter personal și nu aduc atingere respectării și executării de către părți a obligațiilor contractuale asumate în baza prezentului contract.

(3) În scopul îndeplinirii obligațiilor legale ale părților, a interesului legitim al acestora de a desfășura o relație contractuală și de a-și apăra și valorifica drepturile de care beneficiază conform contractului și conform legii, fiecare parte prelucrează datele cu caracter personal ale partenerului contractual pentru următoarele categorii de persoane vizate:

- reprezentantul legal al partenerului contractual,

- persoana de contact și alte persoane implicate din partea partenerului contractual în încheierea și executarea contractului încheiat de părți

- participanții la evenimentele a căror organizare face obiectul contractului.

(4) Pentru executarea corespunzătoare a contractului, Părțile își încredințează prin prezentul contract dreptul de prelucrare a următoarelor date cu caracter personal ale persoanelor menționate mai sus: numele și prenumele, funcția, numărul de telefon, adresa de email și semnătura, alte date strict necesare executării contractului. Părțile vor asigura protecţia adecvată a acestor date în conformitate cu legislaţia aplicabilă, mai ales protecția împotriva pierderii, distrugerii, furtului, alterării sau prelucrării accidentale sau ilegale precum și a respectării drepturilor persoanelor vizate.

(5) În cazul executării anumitor părți/elemente ale contractului sau a îndeplinirii anumitor activități care fac parte din obiectul Contractului prin intermediul Subcontractanților/prepusilor eventuali, ori în cazul îndeplinirii unei părți din Contract de către eventualul Terț susținător, Achizitorul autorizează Contractantul să transmită date cu caracter personal acestora numai pentru a îndeplini o cerință de afaceri, respectiv numai în scopul executării obligațiilor asumate prin contract.

(6) Contractantul garantează Achizitorului faptul că toate contractele încheiate cu Subcontractanții și Terțul susținător au fost actualizate din punct de vedere al conformității cu legislația aplicabilă privind protecția datelor cu caracter personal, și că accesul este strict limitat la persoanele care trebuie să acceseze datele cu caracter personal ale persoanelor vizate, astfel încât să se asigure același nivel de protecție și aceleași drepturi ale persoanelor vizate ca cele oferite de Contractant, în caz contrar Achizitorul rezervându-și dreptul de a rezilia Contractul și de a solicita daune.

(7) Părțile se obligă să se asigure că angajații fiecăreia din părți care prelucrează datele cu caracter personal ale persoanelor vizate sunt ținuți de obligația de confidențialitate pe o durată nelimitată după încetarea Contractului și respectă indicațiile instituției/societății cu care are relații de muncă/colaborare, utilizând aceste date exclusiv pentru scopul încheierii și executării obligațiilor prevăzute în contract.

(8) Părțile vor prelucra datele cu caracter personal ale persoanelor vizate pe durata derulării contractului, precum și ulterior pe perioada necesară protejării drepturilor părților conform legii, inclusiv perioada de prescripție și termenele prevăzute de legislația în materie fiscal-contabilă și arhivare.

(9) Fiecare dintre Părți se obligă să asigure informarea completă a persoanelor vizate cu privire la divulgarea datelor sale cu caracter personal către cealaltă Parte.

(10) La solicitarea scrisă a uneia dintre Părți, cealaltă parte trebuie să pună la dispoziția acesteia toate informațiile necesare pentru a demonstra respectarea obligațiilor prevăzute mai sus privind protecția datelor cu caracter personal.

(11) În cazul în care apar circumstanțe în care oricare dintre Părți acționează în calitate de persoană împuternicită a celeilalte Părți sau ca operator asociat împreună cu cealaltă parte, Părțile se obligă să încheie un Acord cu caracter obligatoriu în conformitate cu prevederile art. 26 și 28 din Regulament, precum și altor prevederi legale relevante.

(12) Comunicările dintre părți cu privire la urmărirea respectării reglementărilor privind datele cu caracter personal se vor transmite utilizând următoarele date de contact:

- pentru Achizitor – Responsabilul cu protecția datelor este disponibil la adresa de email: .............................. sau la telefon: ........................................

- pentru Contractant – Responsabil cu protecția datelor este disponibil la adresa de email: ............................ sau la telefon: ................................................”

**Art. 23. Clauze finale**

(1) Încetarea prezentului contract nu va avea ca efect degrevarea de obligaţii a părtilor în cazul în care, prin natura lor, obligațiile respective rămân în vigoare și după încetarea contractului.

(2) Părțile rămân răspunzătoare în limita termenelor legale de prescriptie pentru orice fapte/acte întreprinse de către acestea pe perioada desfășurării contractului și ale căror rezultate apar după încetarea efectelor contractului dacă ele sunt de natură să prejudicieze interesele și drepturile lor legitime.

Părțile au înţeles să semneze prezentul contract azi, ..................... în două exempare originale, din care unul pentru achizitor si unul pentru contractant.

 ACHIZITOR, CONTRACTANT,